Baduy iku aran kondhang kang dianggo nyebut masarakat Désa Kènèkès. Aran Baduy wiwit sawisé agama Islam mlebu ing laladan Banten lor ing abad 16 (nembelas), udakara taun 1522-1526. Muturut panemuné Judistira Garna; "Kasetiané wong Baduy ing agama diwarisi saka buyut nganti "turun temurun", kaya-kaya nganggep wong Baduy iku dudu wong Baduy asli. Blume tau nulis babagan asal usulé wong Baduy, Baduy asalé saka Karajan Sundha, yaiku Padjajaran kang ndhelik nalika karajan Padjajaran kalah ing prang wiwit abad 17 (pitulas) lan salakune majune karajan Banten Islam..